
ŽVYRO PIRKIMAS
TECHNINĖ SPECIFIKACIJA

Perkančioji organizacija perka žvyrą, kuris bus naudojamas kelių žvyravimui, statybos – remonto darbams.
Preliminarūs kiekiai:
Žvyras (0,16 - 0,22 frakcija) – 4500 m3;
Perkančioji organizacija neįsipareigoja įsigyti viso nurodyto preliminaraus Prekių kiekio. Faktinis įsigyjamų Prekių kiekis priklausys nuo Perkančiosios organizacijos poreikio.
Žvyras turi atitikti LST EN 13285:2018 „Nesurištieji mišiniai. Techniniai reikalavimai“ arba lygiaverčio standarto reikalavimus bei Automobilių kelių nesurištųjų mišinių ir gruntų, naudojamų sluoksniams be rišiklių, techninių reikalavimų aprašo TRA SBR 19 arba lygiavertės techninės specifikacijos reikalavimus.
Tiekėjas privalo:
1. Perkančiajai organizacijai pareikalavus, pristatyti iki 500 m³ žvyro per 24 valandas nuo užsakymo pateikimo;
2. Esant Perkančiosios organizacijos poreikiui, pristatyti Prekes transporto priemone, kurios faktinė masė su kroviniu neviršija 10 t. Apie tokio transporto poreikį Perkančioji organizacija nurodo konkrečiame užsakyme.
Minimalus vieno užsakymo Prekių kiekis – 12 m³.
Prekių pristatymo vieta – pagal atskirus užsakymus Palangos miesto teritorijos ribose.
Kartu su prekėmis tiekėjas turi pateikti Prekių atitikties  deklaraciją ar kitą lygiavertį dokumentą, patvirtinantį Prekių atitiktį šioje techninėje specifikacijoje nustatytiems reikalavimams.
Perkančioji organizacija užsakymus Tiekėjui teikia raštu elektroniniu paštu.
Sutartis sudaroma 6 mėnesių laikotarpiui. 
Aplinkos apsaugos vadybos sistemos reikalavimai nustatyti SPS 4 priede „Tiekėjo pašalinimo pagrindai, reikalavimai kvalifikacijai ir reikalaujami kokybės bei aplinkos apsaugos vadybos standartai“.
Visos techninėje specifikacijoje pateiktos nuorodos į konkrečius standartus, technines specifikacijas, modelius, gamintojus, prekių ženklus, patentus, tipus, kilmę, gamybos būdus ar kitus konkrečius šaltinius laikomos pateiktomis kartu su žodžiais „arba lygiavertis“, jeigu konkrečioje vietoje nenurodyta kitaip. 
